གོམ་གང་མདུན་སྤོས་ཀྱིས་རྩོམ་པ་པོའི་དཔུང་སྡེ་ཇེ་ཆེར་གཏོང་བ་དང་།བོད་ཀྱི་དེང་རབས་རྩོམ་རིག་གི་རྣམ་པ་གསར་བ་མངོན་འདོན་བྱེད་པའི་དུས་མཚུངས་སུ།དུས་དེབསྦྲང་ཆརའདི་ཉིད་སྔར་ལས་ལྷག་པའི་ཁྱད་ཆོས་ཅན་དུ་སྒྲུབ་པ་དང་།དུས་རབས་ཀྱི་ཉམས་འགྱུར་དང་རྩོམ་རིག་གི་ཚད་གཞི་ངེས་ཅན་ལྡན་པར་བྱ་སླད།རྩོམ་སྒྲིག་ཁང་གིས་རྒྱལ་ཡོངས་ཀྱི་བླ་སྤྲུལལྷག་ལ་སྐུལ་སློང་བྱས་ནས་ཞལ་འདེབས་མཛད་པའི་མ་དངུལ་གྱིས་སྦྲང་ཆར་རྩོམ་རིག་ཐེབས་རྩ་བཙུགས་པར་མ་ཟད།དེ་ལ་བརྟེན་ནས་སྦྲང་ཆར་རྩོམ་རིག་བྱ་དགའ་གསར་དུ་བཙུགས།བྱ་དགའ་སྟེར་བའི་ལས་ཀ་དེ་སྤྱི་ལོལོར་དངོས་འབེབས་བྱས་པ་ནས་བཟུང་ད་ལྟའི་བར་དུ་ཐེངས་བདུན་ལ་སྤེལ་ཅིང་།སྤེལ་ཐེངས་རེར་དམངས་སྒོར་འབོར་ཆེན་བཏང་ནས་རྩོམ་པ་པོ་དང་རྩོམ་སྒྲིག་པ་རྣམས་ལ་དགའ་རྟགས་བྱིན་པར་བརྟེན།རྩོམ་པ་པོ་དག་གི་གསར་རྩོམ་གྱི་སྤྲོ་སེམས་ལ་ཡར་སྐུལ་ཆེན་པོ་ཐེབས་པར་མ་ཟད།ཁོ་ཚོའི་ཧྲག་རྩོམ་སྤེལ་བའི་འདུ་ཤེས་ཀྱང་སྔར་ལས་གཏིང་ཇེ་ཟབ་ཏུ་སོང་།དེ་དག་ལས་སྐོར་ཞིག་ལ་རྒྱལ་ཡོངས་གྲངས་ཉུང་མི་རིགས་རྩོམ་རིག་གསར་རྩོམ་གྱི་རྟ་མཆོག་བྱ་དགས་མཚོན་པའི་གཟིགས་བཟོས་ཆེ་མ་ཆུང་གསུམ་གང་མང་རེག་མྱོང་བ་རེད།གཞན་ཡང་།ཐོན་མིའི་མཛུབ་རིས་མིང་ཅན་གྱི་ཡིག་གཟུགས་འགྲན་སྡུར་དང་།མི་རིགས་མཐུན་སྒྲིལ་དང་ཡར་ཐོན་གྱི་བྱ་དགའ་ཡོད་པའི་རྩོམ་ཡིག་འགྲན་སྡུར།སློབ་གྲྭ་ཆེན་མོ་པའི་སྙན་ངག་གྱེར་འདོན་འགྲན་སྡུར།གླུ་ཚིག་བསྡུ་རུབ་སོགས་བྱ་འགུལ་རབ་དང་རིམ་པ་སྤེལ་ཏེ།ཞིང་ཆེན་ཕྱི་ནང་ཀུན་ཏུ་བག་ཆགས་ཟབ་མོ་བཞག་མྱོང་ངོ་།།